
RAGAD ADVERTENTIE: Kabar premili: 1 — 30 temboeng f 1.— Langkoengipoen, 
saben 10 temboeng oetawi kirang: f 0,50. Advertentie limrah: f 0,15 sagaris: 
(apes: f 1.25). Moendoet kapatjak langkoeng saking sapisan, oetawi moendoet 
dados lengganan, tepang rembag roemijin kalijan administratie. 


Hoofdredacteur B. SOEMARNA kabantoe REDACTIE - COMMISSIE. 
1929 
SERAT KABAR KATHOLIEK — Medal saben dinten Djoemoewah. 


REGINIPOEN LENGGANAN SWARA TAMA sampoen kalijan regining Soeara 
Katholiek taoen 7,50 njoewoen kabajar roemijin. 3,75.) MAA 12 


Adresipoen Redactie lan Administratie: IG NATIUS-COLLEGE DJOKJAKARTA. 


Drukkerij ,,Canisius" Djokja. 


WARA-WARA lengganan sami kaengetaken: Para malih sampoen ngantjik 
sakedap 2 KWARTAAL IV. 


Kita njoewoen kanti taklim moegi . “ pandjenengan sadaja sami merlokaken 
maringi arta lengganan toemoenten 2 Sw. Tm. 2 Administratie Sw. Tm. 

ISINIPOEN. Saos atoer — Wanita lan politiek — Ngoengkoeli kapitalist — Mardi 
laras — K. W. Soerabaja — Doekoen — Rekanipoen sampoen enz. — Pangoeda 
raos — Dlemingan — Pamoendoet — Poenapa djampinipoen — Ontjen sekar 
gambir melati — Oerap-sari — Correspondentie. 


tLARASATI 


Saos atoer. Amrih ,,Larasati" sampoen ngantos santoen salaga malih dados 
»Sirkandi mangsah joeda", koela boten bade tiroe-tiroe mevr. C. S. 
Atmasoedarma, ingkang anggenipoen ngrontje namoeng nglenggahi kagoengan 
sedya madjeng, ladjeng adedasar kirang prajogi. Poenika boten namoeng katitik 
saking isining goebahan kémawon, ananging inggih katjeta saking tanda asta 
„wanita Indonesia. Ingkang leres kita poenika kedah ngatingalaken Katoelik 
ipoen roemijin, ladjeng mangké sanèsipoen ingkang boten tjengkah kalijan 
kaantepan Katoelik!). Kemadjenganipoen (actie) wanita, ingkang dados rembag 


dedreg poenika wosipoen rak namoeng badé ngarah dradjading wanita: liripoen, 
soepados wanita loewara saking kawontenan ing djaman roemijin lan sapoenika 
ingkang kirang prajogi, soepados wanita dipoenanggepa sisihanipoen prija, 
sampoen namoeng kanggé tambal boetoeh kémawon. Sapoenika koela 
njoewoen priksa: poenapa kawontenan makaten poenika sampoen boten 
kaleksanan ing djagad Katoelik? Poenapa prija Katoelik sampoen boten saé 
roemeksa lan pamengkoenipoen dateng ingkang raji? Poenapa wanita dèrèng 
roemaos sakétja wonten wewengkonipoen prija ingkang soemerep ing wadjib? 
Lan sadèrèk koela Katoelik temtoe priksa poenapa ingkang dados 
koewadjibanipoen Oepami wonten satoenggal kalih ingkang dèrèng mbak sreg 
panggalihipoen (margi kirang sabar sarèh soepé sakedap bab sanggi- sinanggi 
poenapa poenika boten kénging dipoenwastani njebal angger? Margi satoenggal 
kalih ingkang dèrèng tentrem, ladjeng sadaja inggih kanggep dèrèng kaleksanan 
ing sedya? Sadaja wanita ladjeng kanggep dèrèng doemoegi dradjadipoen? 
Temtoe boten. Kawontenan ingkang kadjereng ing karanganipoen Mevr. 
Atmasoe darma ngantos pandjang lebar poenika toemindakipoen ing djaman 
poendi? Inggih leres nagari Tjina lan sanesipoen, ananging djagad poenapa? 
Djagad Katoelik? Oepami bab laré dipoenboetjal Ing Joenani (Griekenland) 
poenika kerep kalampahan, nanging djaman ngadjengaken Sang Kristoes 
rawoeh Ing tanah Tjina sapoenika boten kirang lelampahan makaten poenika. 
Tijang Katoelik ingkang nindakaken Kanggénipoen koela (wanita kolot wanita ora 
ngerti pa bengkong) ngèngeti koewadjibaning wanita Katoelik, sadaja-sadaja 
koela laras mawi piwoelang Katoelik. Aloewoeng bodo, kolot, ora ngerti pa 
bengkong nanging soepeket lan raket ing Goesti, katimbang pinter, dadi 
Burgemees- ter, djempolan wanita, mbokmanawi katjeloek ing sadjagad, 
nanging lali marang kaantepan Katoelik. Toemrap koela (wanita kolot mono) 
Katoelik koela ewrataken katimbang poenapa kémawon. (Temtoe kémawon 
ingkang tjengkah kalijan Katoelik). Badé poenapa-poenapa awewaton Katoelik, 
boten awewaton neutraal. Manawi neutraal waoe wonten leresipoen Poenapa 
poenika boten katjakoep ing Katoelik? Rubriek ,,Larasati" migoenani sanget; bab 
samining wanita kalijan prija sampoen karembag sad. A. Swasti Astoetilah. 
Prakawis wanita badé madjeng ing sadjawining grija, kados sampoen b. Poenapa 
nama wanita Indonesijah tjeng kah kalijan kaantepan Katoelik? - boten. nanging 
manawi dipoennomeraken satoenggal, boten kénging. C. W. 


tjekap tjèntanganipoen rama redacteur. Namoeng manawi kaslepek_jèn 
dipoenpresentage prasasat sakedik; sadasa oepaminipoen katanding maewoe- 
ewoe, la pinten poenika? Mevr. Atmasoedarma mendet oepami Praboe Kenja. 
Wé, la, sebab remeh poenika. Tijang namoeng satoenggal katanding kalijan 
pinten ratoe kakoeng? Anggèn koela matoer satoenggal poenika, déné sad. C. 
Atmasoedarma kok namoeng mastani satoenggal. Poenapa boten priksa 
sanèsipoen? Poenika pandjenengan moendoet babad poenapa dongèng 
Djoemeneng taoen pinten sang Praboe Kenja poenika? boten priksa: Koela 
wanita kolot soemerep, manoet babadipoen, toer kaserat mawi basanipoen 
tijang kina (wong akoe wanita kolot); dados katah emperipoen katimbang kalijan 
wonten Raden Pandji poenapa. Poenika rak sampoen tjampoer - bawoer, 
dioendaki ija dielongi. Kepéngin priksa? Koela wanita kolot kok, mangke 


katoelaran. Makaten ta; soepados koela sampoen namoeng adol oemoek, 
kekandan ngajawara, sombong sagelemgelem, koela seratipoen, nanging boten 
sadaja, mindak kepandjangen. namoeng ingkang perloe kanggé nerangaken, jèn 
koela boten pisanpisan badé ngetingalaken kolot koela Praboe Kenja poenika 
asmanipoen Bhre Kahuripan ||, raji Jayanagara ratoe ing Madjapait. Sareng sang 
Praboe seda (Pandjenengan priksa kados-poendi sedanipoen? Mati ja mati, apa 
mati ikoe oerip. Lo!!! sebab poenapa?) ingkang nggentosi raji dalem (Bhre 
Kahuripan 11) awit boten kagoengan pangéran pati; lan poetra sanès oegi boten 
kagoengan, awit dèrèng krama. (Sebab poenapa kok dèrèng krama, 
pandjenengan ngertos?) (Bhre Kahuripan istri prabhu i gaka gunya - wisaya - 
paksaphumi. Warsa pinten poenika, pandjenengan priksa?) Sang poetri teroes 
apala krama moendoet garwa R. Cakradara. (Lo, kok boten garwa roemijin nalika 
raka dalem taksih djoemeneng ratoe? Pandjenengan priksa sebabipoen? Koela 
wanita kolot soemerep; poenika lo. Sami tan sinung akramaha ri len, ayun 
alapen piyambek. EEEEEE, rajiné djaré arep dipoendoet garwa!!!! Lo, nginggil 
dèrèng koela atoeraken, jèn poenika raji sanès iboe, toer wonten kalih, mila ing 
nginggil kaserat „sami tan sinung...... Sareng sampoen nem taoen anggènipoen 
namboet titahing ngakrama, Sang praboe Kenja kagoengan poetra kakoeng 
pembadjeng. Sinten poenika? pandjenengan priksa? Koela wanita kolot 
soemerep. Poetranipoen i. p. R. Tetep inggih Hayam - Wuruk ratoe binatara ing 
Madjapait. Sareng pandjenenganipoen kagalih sampoen saged ngasta 
pangrèhing pradja (joeswa pinten pandjenengan priksa? (Koela wanita kolot 
inggih soemerep) inggih ladjeng kadawoehan lenggah ing dampar kentjana 
déning ingkang iboe, kok boten ingkang iboe ladjeng ngétja-étja lenggah ing 
dampar kaprabon. Praboe Kenja ingkang nomer kalih i.p. Dèwi Suhita, poetra 
poetri Hyang Wicesa. Sebab poenapa sang Dèwi djoemeneng ratoe? nggentosi 
ing kang rama? Sebab poetri Indonesiah? Sebab dados djempolan? boten; sebab 
kaslepek, awit ingkang rama dados bagawan, mangka boten kagoengan poetra 
sanès. Ananging sareng ing b€ndjing wonten haroe-hara, la, Hyang Wigesa 
kapeksa madeg ra~ toe malih. Sadereng sasampoenipoen, Mevr. koela inggih 
badé ngoedi saged koela dados wanita modern lan sadèrèk koela wanita 
makatena oegi, nanging ingkang tansah nglenggahi kaantepan Katoelik. Déné 
bab wanita kolot, naraka katoet, swarga noenoet poenika waton katoelik boten 
wonten; awit sanadjan kolot temtoe soemerep lan ngakeni, jèn boten tjawé-tjawé 
pijambak temtoe boten badé kadoe 


Kados atoer koela nginggil, mindak kepandjangen. C. W. 


moegèn ing sedya. Swarga). (Makaten poenika sampoen soepé? o, me2 sakaké 
ané !!!!). Poetoesaning rembag kénging koela poentes samanten kémawon, 
selak poentangisi wanita koela Indonesia in de wieg, toer bapakipoen tole 
sampoen: „boené, galo anaké tangi. Noewoen namoeng poenika C. Wastitilah. 
WANITA LAN POLITIEK. Ratoe poetri kasboet, mila kénging dipoenalembana, 
anggenipoen boten koetjiwa nindakaken pangrèhing pradja; ananging ingkang 
makaten poenika boten ladjeng kanggé ngoemoemaken, manawi tijang èstri 
kedah mlebet ing madyaning kapolitikan Sebab kawontenan ing nginggil poenika 
namoeng manawi kapèpèt, boten wonten sanès toer radja poetri waoe kedah 
ondjo seserepanipoen, mrantasi kanggé pandamelan waoe. Sinten ingkang badé 


gadah pamanggih, bilih tijang èstri poenika tatag-teteg, kijat, tadjem ing 
kapoeroenan, djendjem ing rembag? Mangka watak makaten poenika perloe 
sanget kanggénipoen pangageng pradja, awit kerep kémawon ngrembag 
kabetahaning tijang majoeta-joeta. Tijang djaler pamawasipoen adedasar 
wewaton, tijang èstri adedasar katresnan; ingkang boten dipoentresnani inggih 
prasasat boten dipoenkanggèkaken. Ananging tijang èstri poenika watak aloes, 
djatmika (zedig) remen tetoeloeng lan welasan; poenika ingkang dados 
rerengganipoen sadaja wanita, lan sagedipoen soeboer lan awoh matoekipoen 
inggih wonten ing salebeting grija. Saoepami kawontenanipoen tijang èstri sami 
kalijan tijang djaler, éwasamanten meksa katah pakèwedipoen kados ingkang 
sampoen koela atoeraken ing Sw. Tm. minggoe kapengker. e. , samangké 
sampoen katah tijang èstri ingkang madjeng ing gesang sesarengan 
(maatschappij). Katah ingkang sampoen nglenggahi kamadjengan, oegi 
dipoenkeploki para prija amrih saged énggal adjengipoen ing bab economie lan 
social. Poenapa makaten poenika dédé marginipoen dateng kapolitikan? Temtoe 
ké mawon. Mila tijang èstri kedah kawenangaken angsal vrouwenkiesrecht. 
Satléraman sebab ing nginggil poenika kados ngemoeleres sakedik; ananging 
manawi dipoentamataken ngantos tlesih, teka boten. Mila jektos tijang èstri 
saged toemoet wonten ing babagan economie lan social. Sampoen katah 
ingkang apangkat, toer pandamelanipoen saé - saé. Ananging poenapa ladjeng 
saged nglenggahi sadaja pangkat? Saèstoe boten. Awit manawi makaten, 
ladjeng badé ngarah dateng sami babar pisan, ing lebet lan djawining grija 
(absolute gelijkstelling); mangka prakawis poenika boten saged, kados ingkang 
sampoen koela atoeraken ing Sw. Tm. No. 24 lan tjandakipoen. 4. Panimbang Ing 
woesana manawi dipoentlesihaken sanget, mila namoeng sake dik tjatjahipoen 
tijang èstri ingkang madjeng dateng vrouwenkiesrecht. Ingkang katah-katah 
boten ngrembag bab poenika, wontenipoen namoeng 


kèndel kémawon. Déné ingkang koemedah-kedah anggadahi vrouwenkiesrecht 
telas memanahanipoen, sampoen tobat, awit prasasat tanpa paédah 
pendamelanipoen sadaja, witjantenipoen: „pirang-pirang taoen enggonkoe 
ngarah bisané bangsakoe wanita ketoeroetan karepé, diwenangaké milih lan 
kena dipilih. Ananging keprijé saiki kedadéjané? Oeripkoe kaja ora ana goenané 
mengkono. Kangèlankoe moespra, tanpa paédah." Déné menggahing 
vrouwenkiesrecht ing tanah Eropah ing sapoenika sampoen nama oemoem, 
poenika boten margi saking katahing panglamar, boten sebab tijang èstri betah 
(boetoeh) vrouwenkiesrecht. Nalika ing Nagari Walandi kawontenaken 
vrouwenkiesrecht, Mr. Treub apitakèn: „Poenapa djagad ladjeng badé langkoeng 
saé lan rahardja tijang badé langkoeng sakétja, gesang sesarengan 
(maatschappij) langkoeng kagatosaken? Koela kirang priksa; déné tanda 
jektinipoen sakedik kémawon dèrèng katingal. Tijang samanten katahipoen 
(tijang èstri ingkang kawenangaken milih) boten badé saged oeroen rembag awit 
saking boten gadahipoen rembag pijambak." Wawasan ing nginggil kados 
sampoen tjekap sanget kanggé ngrembag gandèngipoen tijang èstri kalijan 
politiek. Dinten wingking ngrembag no. IV, „wadjibipoen tijang èstri ing babagan 
social." A. SWASTI ASTOETILAH. 


Soesoesoesoesoesoesoe soosoeboet Soetoesatoe boeatoe dtentoe itoe 
tentoetoesteenteerden en dan boeatoe PRADJA RAHAJOE. NGOENGKOELI 
KAPITALIST Kapitalist poenika poenapa ta? Inggih poenika tijang ingkang gadah 
kapitaal (arta oetawi barang ingkang moeroegaken njoekani pamedal, 
kadosdéné machine kanggé nglampahaken baita poenika kagolong kapitaal), 
nanging anggenipoen pados kaoentoengan manoet ngelmoe liberalisme, inggih 
poenika namoeng mikir badanipoen pijambak. Golongan berah namoeng 
dipoenanggep barang, dados jèn pepadjenganipoen ing peken medak, 
épahaning poenberah inggih kedah medak, jèn pebadjengan minggah, 
épahaning poenberah boten minggah. Kapitalist poenika soegih, ngedegaken 
pabrik-pabrik, nanging boten angger tijang soegih oetawi gadah pabrik ladjeng 
nama kapitalist. Kapitaal oetawi arta poenika perloe toemrapipoen bangsa. 
Dados jèn tijang nganggé artanipoen kanggé ngedegaken pabrik, amoerih 
adjeng lang rahadjenging bangsa oetawi pradja, poenika saé. Oepami bangsa 
kita Indonesiah ingkang soegihsoegih poeroen ngetjakaken poenika, bokmanawi 
tanah Indonesiah énggal moeloek Kita kedah nandingi kapitalist (pangarahipoen, 
dede tijangipoen), sarana ngoedi soepados kaoem berah dipoenanggep 
manoengsa, ladjeng angsal épahan lan pangrengkoeh tjotjog lan kamanoengsani 
ingkang poen. 


Katah tijang ingkang bengak-bengok badé njirnakaken kapitalist, malah saking 
kirangipoen nalar, sadaja tijang soegih dipoenéwakaken kapitalist. Nanging 
tetijang waoe kasoepèn, jèn wonten ingkang ngoengkoeli kapitalist inggih 
poenika lintah darat, djalaran koeli, prijantoen, djempolan sami katempelan. 
Lintah poenika jèn toememplek ing badan, tijangipoen boten kraos. Soemerep - 
soemerep mangké jèn sampoen minti-minti margi saking anggenipoen njerot 
rah. Lintah darat: makaten oegi. Tijang njamboet jatra kalih dasa, dipoenajem- 
ajemi: kena nitjil saka satitik. Lami - lami samboetan dalah rentenan dados 
satoes, oetawi kedah ambajar rentenan kémawon, jèn babon dèrèng dipoensahi. 
Atoesan malah éwon tijang ingkang pedjah (panggesanganipoen margi 
dipoentemplèki lintah darat. Katah tijang ingkang babar pisan boten ngertos 
dateng moetawatosipoen lintah darat. Lintah darat poenika angèl tjepeng- 
tjepenganipoen (kéngingipoen kaoekoemaken), djalaran saged nginggati 
poenapa ingkang kaseboet ing strafwetboek. Sanadjan djaksa ngertos: ikoe 
genah lintah darat, éwasamanten derèng saged ngoekoem, amargi dèrèng 
kénging kawastanan nerak angger. Mila prajoginipoen namoeng kasingkiran 1e. 
sarana boten njenjamboet; sampoen énggal-énggal memoendoet jèn boten 
perloe, kados angandikanipoen sadèrèk S. ing Sw. Tama, ingkang kapengker. 
Ingkang oetami poenika: njèlèngi woedjoed arta. 2e ngwontenaken pakempalan 
Anti-woeker, kanggé mitoeloengi tijang ingkang sampoen tanpa daja margi 
kaserot ing lintah darat. 3e èn meksa badé njenjamboet (padatan njenjamboet 
poenika awon, nanging awon sami awon terkadang boten sami awonipoen), 
prajogi ngwontenaken pakempalan njimpen arta roemijin. Para warga jèn betah, 
njamboet ing ngrikoe mawi rentenan sakedik. Rentenan waoe ngiras kanggè 
ngagengaken kapitaal. Manawi lintah darat saged soeda oetawi itjal, mangké rak 
katah tijang Indonesiah ingkang lema-lema (tjekap oetawi soegih) poen P. D. 


8989989696 7556.55 SAKING PAKEMPALAN. MARDI LARAS. 1. Margi saking 
rékadajanipoen gotrah Katholiek ing Wedi (Klaten) saged kaleksanan 
ngawontenaken pakempalan kanamakaken „MARDI LARAS." Toedjoeanipoen M. 
L. sinaoe: gending sanaboehipoen, sekar ageng, tengahan lan sekar alit, bawa 
lan gerong. 2. M. L. oegi gadah pangrèh: Pangarsa sad. A. Soedarma panitra sad. 
A. Dramawardaja hartaka nol. sad. Wignjasoewarna, hartaka no. 2. sad. P. 
Natawidarsa warga noepiksa: sad.: 1 Mangoensoewarna 2 Martawiratma 3 
Jasawiratma. Djoeroe rembag sad. N. Tjakraatmadja, pangajoman sad. 
Kramapawira. Wiwitipoen madeg kala Juni 1929 warganipoen wonten 29. 
Ingkang kénging dados warga sadèrèk Djawi boten mawang agami, pangkat 
dradjad. Warga kadjibah mbajar intré f 0,50 contributie f 0,40 ing sawoelanipoen. 
Sadèrèk èstri boten kénging dados warganing Mardi laras. 3. Pasinaoenipoen 
saben malem Kemis. Menggah goeroenipoen sekar lan naboeh: 1. Sad. B. R. 
Soetapanitra lan 2 sad. Wirjawigoena Sinaoenipoen manggèn wonten ing 
grijanipoen M. Kramapawira. Gangsa saged angsal pitoeloengan saking M. 
Kramapawira waoe. Manawi koela manah, M. L., saèstoenipoen sagedipoen 
madeg saking pitoeloenganipoen M. Kramapawira Pramila M. L. lan para 
warganipoen sampoen sami kasoepèn dateng sih pitoeloengan kasebat. Napara 
warga ma boten klentoe 


anggènipoen milih M. Kramapawira dados pangajoman. Saking pangadjeng- 
adjeng koela sadaja sageda lestantoen. 4. Ing H. R.ipoen M. L. oegi njebataken, 
bilih saben 3 woelan sapisan M. L. kedah ngawontenaken parepatan 
(vergadering) perloe ngrembag adjeng moendoering pasinaon, lan palapoeran 
sanèsipoen. Poenika saé sanget; kados ingkang sampoen toemindak kala malem 
Rebo 18 September 1929, djer para warga kadjawi bati pasinaonipoen, oegi 
mangertos dateng tjara - tjaraning pakempalan. 5. Mardi Laras sampoen saged 
kaleksanan ngedalaken serat, kanamakaken „Serat Mardi laras" (mawi aksara 
Djawi.) Kandelipoen wonten 58 katja, dipoenregèni f 0,60. Prakawis saé awoning 
isinipoen boten koela atoeraken ngriki djer koela pitados „goede wijn behoeft 
geen krans." Mangga gelar jektinipoen koela atoeri moendoet. Tijang namoeng 
arta nem ketip, teka sam poen angsal serat Mardi Larask Mangga dipoentjobil — 
O — Bantoe karja. Saking pamboedi-dajanipoen sad. B. R. Soetapanitra lan sad. 
E. Karsawihardja, gotrah Kath. ing Wedi, saged ngawontenaken pakempalan 
kanamakaken „Bantoe karja." Toedjoeanipoen Bantoe karja, mitoeloengi sadèrèk 
ingkang karépotan ing atasipoen baoe soekoe, manawi dong gadah damel. 
Ngrigenaken pepadjangan, mitoeloengi ndatengaken pirantosipoen tijang gadah 
damel „médja koersi, tjangkir piring gelaran lampit etc. Ingkang mandégani 
Bantoe karja pandjenenganipoen B. R. Soetapanitra. Takim SOESENA. 


VERSLAG: PANEPATAN K. W. SOERABAJA 


Nalika tanggal ping 22 Sept. '29 K. W. Soerabaja, sampoen damel parepatan 
kanggé sadèrèk Katholiek sadaja, wonten panggénanipoen sadèrèk Doekoed ing 
Djagalan gang III, perloe ngrembag kaperloean ingkang oemoem, kadosta: Serat 
saking pandjenenganipoen rama pastoor Satiman, kapoetoes moefakat sadaja, 


sadèrèngipoen woelan December ingkang badé kalambahan, sadaja para 
saderek Katholiek badé soeka oeroenan sandangan ingkang sampoen golongan 
boten perloe kanggé oetawi masem-masem, kanggé saderek - saderek doesoen 
saha pareden bawahipoen Mendoet Netepaken kanggé mbéndjing tanggal 6 
October ngadjeng poenika, mengeti Kangdjeng Santo Bapa Pius XI 
djoemenengipoen imam sampoen 50 tahoen, sarana prasadja kémawon, inggih 
poenika, saderek-saderek R.K. Djawi ing Soerabaja, dinten Ngahad 6 - 10 - 29 
sonten djam 7, bakda Lof, sasarengan sowan dateng Kepandjèn (pastooran). 
Sasampoenipoen pinanggihan klajan rama Mgr. de Backre G.A.) ladjeng salah 
satoengilipoen Bestuur K.W. madjeng saha matoer menggah ingkang dados 
kaperloeanipoen, ladjeng sasarengan sadaja sami menjanji, lagoe basa latin, 
wlandi oetawi djawi, kondjoek doemateng ingkang saweg winisoeda Kangdjeng 
Santo Bapa, kalantaraken déning pandjenenganipoen rama Mgr. de Backre. 
Poenapa malih para sadèrèk katholiek kakersakaken moendoet potrèt oetawi 
gendéranipoen K.S.B. ing Rome njatoenggal kabajar kentjèng. Mratandani klajan 
senenging penggalih, kapareng toemoet mengeti djoemenengipoen K. S. B. Pius 
XI poenika dados imam sampoen 50 tahoen, poenapa malih djoemeneng Maha 
Soetji wonten ng Vaticaan. Bab „Leekenapostel" déning parepatan katerangaken 
toedjoe saha maksoedipoen dateng para sadèrèk katholiek, soepados 
nglampahana kasaénan, roekoen, tetoeloeng dateng sasaminipoen gesang; 
Soepados malih sanès golongan katholiek sageda mangertos oetawi poeroen 
toemoet, apesipoen kersa tepang saé, dateng kita sadèrèk-sadèrèk R.K. ing 
salebetipoen kita Soerabaja, sampoen ngantosa nama kita katholiek pikantoek 
tjet.....!!! Ngrembag madjengipoen K. W.; jatra pembajaran contributie f 0,25 
saben woelan saben lid, soepados katarik ing woelan ingkang loemambah, 
déning parepatan kapoetoes lantaran para warga dalemipoen pating prentja, 
saha tebih- tebih, poen djoeroe panarik contributie badé tampi pitoewas 10% 
saking atra angsal - angsalanipoen. K.B. F. (Kath. Begrafenisfonds) Soerabaja 
sampoen ketingal madjeng, katanda katah sadèrèk R. K. ingkang sam poeroen 
loemebet warga, sanadjan jatra entree f 10—. Wasana parepatan katoetoep 
djam 1 siang, + kanti wiloedjeng. 't Bestuur. 


DOEKOEN 23-9.29 


Kala dinten Djoemoeah sonten 20-9-'29 ing Doekoen karawoehan, M. Paulus 
(Kandam; Hardjawasita) goeroe ing Goedangoejah Moentilan perloe anggijaraken 
prakawis Van Lith Stichting Parepatan dipoenwiwiti djam 4. Wonten ing 
pamoelangan Vervolgschool, ingkang sami rawoeh prijantoen goeroe Missie 
djadjahan Doekoen 8. Poetoesaning rembag, prijantoen goeroe Missie djadjahan 
Doekoen kedjawi ingkang 8 kasebat nginggil taksih wonten 2 malih, dados 
sadaja 10. Sagah mlebet dados warganing Van Lith Stichting Parepatan 
katoetoep watawis djam /26. kanti wiloedjeng. J. A. KOESEN. 


VARIA. REKANIPOEN SAMPOEN NGAN. TOS SAKIT. Poenika prakawis ingkang 
angèl, ing atasipoen dokter kémawon inggih asring sakit pileg Isp. Ewasamanten 
sasaged-saged kedah dipoentetijari, awit sesakit poenika kados déné 1e. 


kolérah, tipes, wawratan rah oembel, tjatjing pelikan (mijnworm) 2e' tereng 
(t.b.c.), pès paroe, diphterie, tjatjar 3e. malaria, pes mendokol, patèk, radjasinga 
4e. belek, trakoem Isp. poenika asalipoen saking bakteri ingkang mbekta sesakit. 
Bakteri poenika sagedipoen katingal namoeng jen katjorong mawi microscoop. 
Ingkang wiwit soemerep bakteri sarana microscoop poenika Pater Jesoewit 
Athanasius Kircherus ing taoen 1671. Nalika samanten microscoop taksih 
pasadja sanget. Bakteri poenika alit sanget, sewoe joeta oepami kempal dados 
satoenggal agengipoen saweg sami kalijan pentol djaroeman (dom boendel 
Bakteri waoe mlebet ing badan sarta jen badanipoen ringkih, rah reged, poen 
bakteri ladjeng tetroeka wonten ing ngrikoe ladjeng dados maewoe-ewoe, 
woesana tijangipoen sakit saged doemoegi ing pedjahipoen. Bakteri sesakit 1e. 
poenika mlebetipoen sareng Ian tetedan oetawi omben- omben. 2e. sarana 
kaserot, sareng lan hawa. 3e. sarana badan tatoe oetawi pingget katjokot ing 
kéwan. 4e. sarana poen bakteri kleres dawah ing panggènan ingjang nggjijit 
kadosta: mripat Isp Dados rekanipoen soepados sampoen sakit le. nebihi 
bakteri. Samoen neda oetawi ngombé ingkang kasadé tjelak radinan. Ing radinan 
poenika katah bakteri kadosta t.b.c. poenika jèn wonten montor maboer ladjeng 
kaboer, ketjemploeng ing sekoel, tjao Isp. Manawi doemoeg ing oesoes, 
ngwontenaken t. b. c. oesoes, sampoen temtoe tiwas. Toja kalèn oetawi lèpèn 
kebak bakteri, mangka asring kanggé kemoe, oetawi moesoesi. Ing nginggil 
wonten tijang sakit tipes oetawi kolérah, langandap teka kanggé tjiblon Isp. 
temtoe gampil katoelaran. Powan poenika inggih asring wonten bak térinipoen 
t.b.c. Toja soemoer inggih boten tanpa bakteri, tansaja jèn soemoer waoe tjelak 
kakoes. Mila èn saged, prajogi nganggé toja saking ledeng, botenipoen saged, 
toja soemoer sadèrèngipoen kaombé, dipoensaring oetawi dipoen-godog 
roenijin. Jèn radinan mabloek, iroeng lan lesan katoetoepana mawi katjoe resik, 
awit bakteri t.b.c. asring toemoet kaboer; temah mlebet ing paroe, andadosaken 
tereng. Sadèrèk goeroe pinten kémawon ingkang boten katradjang ing tereng! 
Ing tanah Djawi katah tijang sakit tereng ing Eropah saja katah malih, margi 
manggènipoen sami sek-sekan. Rekanipoen soepados boten sakit 2e gijataken 
badan, kadjawi sarana sport, ingkang dipoenteda kedah nanoet woelang bab 
kasarasan. Woesana ngertos doegi - doegi lan prajogi ing sadajanipoen. 
Ngijataken badan poenika perloe sanget, awit sanadjana kelebetan bakteri, 
asring tjabar. Poen Naja gagah prakosa, wonten influenza meksa ambroek. Poen 
Soeta badan limrah nanging kijat, boten poenapa-poenapa. Kijat ing ngriki tjara 
wlandinipoen: weerstandsvermogen. Soemangga poeni ka sami kagalih. D. 


PANGOEDA KAOS. 


Manawi koela ngèngeti kemadjengané kaoem Mohamadijah, wontenipoen 
ladjeng namoeng mantoeknantoek; déné semanten anggèné kawistara 
ngadjengaken bangsa Indonesia. Tjobi koela doemoekipoen jejasan ingkang 
kanggé oemoema sekolahan - sekolahan, grija sakit, 


panggénan kanggé mitoeloengi laré ola, jatin lan bangsa djempo. Amila 
sampoen saleresipoen angsal pangalembana déning Kangdjeng Toewan 
Goepernoer Djéndral. Sigeg Sadèrèk Patjar-mérah ing semoera digela, déné kita 
Katholiek boten katoet ingalem, mangka pakempalan Katholiek Djawi inggih 


katah. Poenika inggih sampoen saleresipoen kémawon kanggé kita Katholiek 
Djawi sami gela. Nanging manawi ngèngeti, jejasaning pakempalan kita 
Katholiek poenika ingkang kanggé oemoem pantjèn dèrèng wonten, lenggahing 
gela waoe inggih lepat, djalaran woedjoeding gela waoe kabekta meri Sekolahan 
- sekolahan standaard R. K. lan H. I. S. poenapa déné sekolahan doesoen, 
ingkang jasa sanès pakempalan kita, nanging Missie. Grija sakit mekaten oegi 
Lah, pakempalan O.L. mij Roekti Woeri poenika ingkang toemoetoemoet 
ngadjengaken economie Indonesia. Emoet-émoet kok inggih namoeng kanggé 
sadèrèkipoen pijambak. Oepami tijang djawi kénging mlebet, tradjang kita 
ketingal monjèr, boten sanget - sanget dipoensoedjanani Soepados pakempalan 
kita ketingal ing djawi (sanès wohing missie) kados-poendi? Koela ladjeng 
kengetan, oesoelpoen kamas Martadegsana mantri toeroe Medari. Lah, poenika 
pengpengan, djalaran pantjèn inggih tjojog kalijan oengel-oengelan djaman 
sapoenika. ,,Pertjaja kepada kekoeatan diri sendiri." Nanging kedah gengeti, 
pitoeloengane sanès inggih kedah katampi Kedjawi poenika Rama-rama Pastoor 
inggih boten riboet adjegan, dados saged mligi bab agami. Poenapa malih 
djogèd kita temtoe ketingal èstoe. Wiwitan temtoe angèl, nanging sekedik baé 
toemindak. Tanda jekti inggih kaoem Mohamadijah waoe. Mila oesoel 
Martadegsana pantes kagatosaken boten pilih - pilih ingkang ngedalaken oesoel 
poenika poenapa Banjoebiroe 6 - 9 - 29 Djadir. VAN-LITH-STICHTING MISSIE ING 
TANAH DJAWI KEDAH SAGEL BAWA PIJAMBAK. | 


POENIKA INGKANG DIPOENKADJENGAKEN VAN-LITH-STICHTING 
PANGREH V. L. S. p/a Bijz. H. I. S. MAGELANG. 
DLENINGAN 


Damel gedong goemantoeng wonten ing awang-awang, poenapa kinten-kinten 
saged kalampahan? Bokmanawi boten. Nanging oepami njembadani prabot: 
„pangroekti-laja (jèn sapoenika matis, matoek, matem kanamakaken „Darma 
pralaja"), poenapa sakinten boten saged kadoemoegèn? Bokmanawi sok-oeger 
kersa sajektos, para R.K. ing Ngajodja boten manggalih anoe2, éman-éman, anoe 
l. s. p. koela doegi inggih saged kaboel, sanadjan windon, mataoentaoen 
kaleksananipoen. Mangsoeli: „Prabot" ingkang kados-poendi? Noewoen inggih 
prabot ingkang boten ngoetjiwani sakedik - kedika Oepami dipoenwontenaken 
oeroenan mbaka sakedik kanggé toembas: Lijk-auto (motor pangemot djisim), 
oetawi karéta pangemot djisim (lijkwagen) ingkang pantes kanggé sadéngah, 
boten pilih djana. Won déné kapal saprabotipoen, rèhning nanawi ngingah 
pijambak rèbjèk, prajogi kontrak kalijan salah satoenggiling djoeragan andong 
kémawon ingkang mawi kawantos-wantos sampoen ngantos njoelajani 
samangsa wonten sripah Sokoer bagé, dangoe-dangoe saged mrèmèn jasa 
karéta kawangoen plek bis (auto-bus) ingkang tjekap prijantoen 25 oetawi tigang 
dasa; apesipoen kalih idji, minangka toempakanipoen panglajat kakoeng sakréta, 
panglajat poetri sakréta. Wah saiba anggènipoen ngresepaken langkoeng- 
langkoeng manawi wonten ing salebeting karéta waoe ladjeng dikir (tesbèh, 
toewin s. s.) 


DJAMPINIPOEN POENAPA. 


Sarana ingkang koela atoeraken ing Sw. Tm. No. 32 dèrèng mrantasi Wonten 
ingkang ladjeng pados sarana sanès. Oepaminipoen: kedah saé 
pangemongipoen dateng koeli kontrak; nggatosaken dateng betahpoen; ing 
dalem saminggoe koeli kedah wonten kèndelipoen; njaèkaken pranatan 
pandamelan lan koeli berah njoeda kereping éwahing pangageng lassistent). 
Teka pados ingkang botenboten! Poenapa poenika badé mrantasi oegi Badé 
boten kémawon; pramila saking panginten koela namoeng sarana satoenggal, 
ingkang kedah katindakaken. Poenapa? Sowaking poenale sanctie, itjaling 
tangsoel ingkang ndjiret poen koeli. Sinten ingkang dèrèng priksa, manawi poen 
poenale sanctie poenika poking sesakit, inggih kroema ingkang gremetan tansah 
tjakoti moeroegaken pating srenoet? Lha, mbok inggih djampi poenapa 
kémawon, boten badé mantoenaken memala waoe, jèn boten pokoking sesakit 
ingkang dipoenbirat. Poenale sanctie ingkang dados toeking sadaja pasoelajan 
lan piawon, mila inggih poenale sanctie ingkang kedah kaboetjal, sampoen 
pados sarana sanès, Lo, temtoenipoen para ingkang badé ngadjengaken bangsa 
Indonesiah lan ingkang njepeng pangrèhing pradja boten kekilapan, temtoe 
sampoen menggalih bab poenika, sarta rembagipoen saged oegi sampoen 
mateng. Ananging ingkang koela oemoeni poenika teka dèrèng ndjedoel- 
ndjedoel poetoesanipoen. Poenapa kémawon ingkang moeroegaken rangoe - 
rangoe poenika? Poenapa adjrih manawi kapitoenèn? Sintena Tijang Djawi? 
Kabar makaten: „tanah Djawa wis esak, koerang papan sebab kakèhan oewong, 
koerang pakarjan lan panggawéan, sing arep dipangan apa? 


Moelané diprenahaké ana ing Soematrah, kang isih djembar papané. Oepami 
poenika ingkang sinedya, poenapa boten saged kaleksanan, boten ndadak 
nindakaken poenale sanctie? Dados mawi vrije werving Oepami jektos tanah 
Djawi kirang pandamelan, poenapaa déné kerep kelampahan pabrik gendis ing 
Djenar Poerwaredja kirang koeli ingkang berah, mèh prasasat saben - saben 
mendet tijang saking Koelon-Pragak Poenapaa wonten pabrik tjelak ngriki 
mendet koeli saking mantja nagari. Wonten malih: ratjak ing ngriki sampoen 
madjeng, nanging ing Soematrah dèrèng. Mila kanggé bibit, ladjeng mendet bala 
saking ngriki Mila ladjeng migoenakaken sarang sapoeroenipoen? noen boten. 
Poenapa poenale sanctie awon? awoni poen boten margi kabekta wontenipoen 
barang ngrikoe (per se), nanging margi toemindakipoen boten saé margi lepat 
panggarapipoen. Barang boten awon boten saé, saged awon lan saged saé, 
goemantoeng saking anggènipoen ngetjakaken. jèn toemindakipoen saé kados 
ing Marine oepaminipoen, inggih kénging kawastanan loemajan sakedik; jèn 
kados ing Deli, inggih nama awon. Mila sinten ingkang poeroen nggagas 
pandjang temtoe saroedjoek kalijan sowaking poenale sanctie Manawi boten 
saged (sebab poenapa?) kasowak teroesan, inggih selot-selotipoen kémawon; 
nanging inggih dipoen-jakinaken saèstoe, sampoen namoeng ija bésoek, 
wekasan boten doemoegi - doemoegi Noewoen, poenika dadosa panggalihan. 
DJAE WANA ing Girisasra. 


toeroet margi lirih-lirihan ngantos doemoegi ing astana; wah dèrèng kantenan 
kalampahan sampoen karaos koemetjer ngoeloe .2 (Keprabon petak oetawi 
tjemeng sadaja). Pijoeh! Pijoeh! Saméné lo nèk anèng gagasan Grobjag, tangi 


djenggelek, o, djeboel ndleming, ki-maoe E, inggih bokmanawi . wonten ingkang 
menggalih P. Dt. 


PAMOENDOET. Ing Sw.-Tm. No. 28 ddo. 23-8-129 wonten goebahanipoen Mevr: 
C. Soetjilah Atmasoedarma, ingkang atitel: „Tijang sepoeh ingkang tanpa nalar. 
Sareng koela maos organ waoe, manah koela sakalangkoeng kepranan, djalaran 
sareng pamaos koela mèh doemoegi ing poengkasan, ing ngrikoe ketingal 
wonten brendjoelanipoen, i. p: „Pramila ingkang boten.. nanging poma sampoen 
nganggé namanipoen tijang èstri jèn ingkang njerat poenika prijantoen kakoeng. 
E.la, njamleng sanget poenika Mevr. sapoenika kados-poendi ta pandjenengan 
kok kagoenganipoen pamoendoet ingkang semanten? Manoet sembirating karsa 
pandjenengan, soepados sampoen ngantos ngoewoeraken pamaos, enz. O, 
inggih sring kelampahan prakawis waoe nanging mitoeroet para sabar lan wasis, 
maos serat of koran poenika boten memandang sinten ingkang ngarang l.s.s. 
dados namoeng mligi ngemata ken soeraosipoen, rak inggih tah Dados manawi 
boten klintoe, pandja moendoet ingkang sami djinisipoen, oegi ateges, jèn 
kakoeng inggih sami kakoeng, bilih poetri inggih tanding sami poetri. Noewoen 
sèwoe, mangka temenipoen golongan wanita ing kang tansah karsa loemban 
wonten madyaning poestaka warti poenika taksih radi plentong-plenting, 
(nanging sasoemerep koela lo), kilap ing tanah Eropah enz. Pramila karsa 
bandjenengan inggih merdèni, soepados para wanita Indonesia ladjeng sami 
poeroena tjiblon wonten poestaka warti; nanging oegi saged asoeraos: „Mangsa 
anaa sing bakal mangsoeli enz. karangankoe." Saluut O, para wanita, 
sadjawining Mevr Atma, mangga koela atoeri ngasta pèn pandjenengan 
samangké sampoen wonten pimpinan! —. Jèn ingkang njerat prijantoen kakoeng 
boten kapareng teken èstri, adooooh prijantoen prija, rekaos pandj. sapoenika, 
èwa déné koela gadah réka; prajogi sanget, waton namoeng ngoegemi ingkang 
njerat, boten komplit ingkang mikir of panjerat. Dados jèn makaten soepados 
sampoen ngantos nerrak pepatjoeh saking Mevr. Atma, kénging tijang djaler 
ingkang mikir wasana ingkang njerataken tijang èstri. Noewoen WHAN-DHOE. 


PEPANGGIHAN Sadèrèk Katholiek Indonesia ing Semarang lan 
sakiwatengenipoen. Ngatoeri priksa bilih kadang Katholiek Indonesia ing 
Semarang lan lakiwatengenipoen béndjing dinten Ngahad tanggal 20 October, 
wiwit djam 9 éndjing, badé ngwontenaken pepannggihan ing dalemipoen 
sadèrèk R.M.J. Soedarta Sasraningrat Randoesari 364, perloe | ngatoeraken 
soegeng rawoeh dateng Rama Pastoor H. de Kuyper S. J. pangèn sadèrèk 
Indonesia ing Semarang sadèrèk. Dr. L. Dwidjatanaja, dok ter Katholiek Indonesia 
ingkang sapisan 3. sadèrèk. A. Djoepri Nitihardja goeroe ingkang njepeng 
Hoofdacte. II. Ngrembag kabetahan Katholiek Indonesia oemoem kadosdéné 
tetepanganipoen sadèrèk ing Semarang. 2, Pitoeloengan kasisahan. 3. 
Pitepanganipoen para poetri (ingkang ngrembag: Raden A joe Sasraningrat) 4. 
Anteping Imam. 5. Sambetipoen kalijan djagad politiek Njoewoen soepados para 
padèrèk Katholiek Indonesia ing Semarang jan sakiwatengenipoen, kersaa 
merlokaken ngrawoehi pepenggihan poenika Sadèrengipoen kasedijanan 
sarapan. Atas namanipoen Comite. pengrèh K.W. P.P.K.D. » 


OERAP-SARI. — KABAR KATOLIK.: — Tilgram saking Roem. Minangka 
wangsoelaning tilgramipoen komite pahargjan bedaminipoen Vanticaan kalijan 
Itali dateng garsa dalem Kangdjeng Santo Bapa kala 29 April, sampe€jan dalem K. 
S. Bapa alantaran Kardinal Casparr paring tilgram wangsoelan dateng Mgr. van 
Velsen asoeraos: ngarsa dalem sanget tarima kasihipoen déné gotrah Katolik 
Djawi ngoendjoekaken kasoegengan lan sampéan dalem amaringi pangestoe 
(Sain Père remercie hommage Javanais Catholiques envoie bénédiction). 
Pahargjan Kg. S. Bapa Pius XI ing Wedi. Sadèrèk Soesena martosaken: Rèhné 
Wedi oegi nampi barkah an piwoelang dalem P. Soetji, mila gotrah Kath. ing 
ngrikoe sami oegi ndèrèk mahargja Pandjenengan dalem K. S. Bapa Pius XI, déné 
sampoen 50 taoen, djoemeneng Imam. Sanadjan Wedi poenika pétangipoen 
ressort parochie Klaten, ewasaman 


(Dajaning materialisme ! ! ! Serat kabar „PENGADJAR tidak dapat memilih ????, 


ten kamanah perloe ngawontenaken pahargjan manggèn ing Wedi. Tapoeking 
karaméjan kadawahaken malem Selasa tanggal 7 October sonten, perloenipoen 
Soepados K. P. Berndsen sageda ndjoemenengi pahargjan waoe. Rantjangan 
papan njamboet grijanipoen sad. Kramapawira sampoen dipoenlilani. Ingkang 
badé sesorah: 1 sad. N. Tjakraatmadja bab soegeng dalem K. S. Bapa Pius XI; 2 
sad. E. Karsawihardja bab kedaton dalem K. S. Bapa (het Vaticaan); 3 sad. B. R. 
Soetapanitra bab loehoering Kaimaman. Sekar binaroeng ing gangsa, ingkang 
badé nandangi pakempalan Mardi Laras. Toemindakipoen kadamel gentosan, 
sampoen ngantos ngitjalaken ngesing raosipoen pahargjan daloe poenika, 
soepados dados kaloehoeran lan kasoegengan dalem K. S. Bapa, lan amewahana 
A. M. D. G Déné prakawis ragad-ragad sami dipoensanggi ing sadèrèk R. K. 
ngrikoe samoerwatipoen. Panjoewoen koela, pahargjan - pahargjan ingkang 
koendjoek saandap sampéjan dalem K. S. Bapa Pius XI, angentjengna oegi 
soengkem kita dateng Pasamoean Soetji lan Goesti pepoenden kita Padoeka P. 
Rector J. van BAAL kondoer dateng Nederland. Sadèrèk C. Ordeeka martosaken 
ingkang ladjeng kita ringkes kados ing ngandap poenika: Kala 18-9-'29, ing X.- 
College Moentilan wonten pakoermatan kanggé ngoer mati kondoeripoen P. 
Rector dateng Nederland. Kados adat saben katah para siswa ingkang njaosaken 
atoer: saking Kw, S., N. S. toewin Cursus goeroe doesoen. Kala samanten wakil K. 
W.: R. Djajaatmadja inggih wonten wakil saking K. W. R. Djajaatmadja ingkang 
oegi matoer wonten ing ngadjeng: andèrèkaken basoeki. — Wonten ing 
pakoermatan ngrikoe katawis bilih para siswa X. pollege Moentilan langkoeng- 
lang koeng siswa Normaalschool sami lebda ing gending miwah tembang Djawi. 
(-katoentoen déning saderèk Hardjawardaja goeroe N. S. ingkang sapoenika 
pantjèn saweg kajoengjoen dateng gending lan padalangan). Déné siswa K. S. 
toewin Pams (wonten pakoermatan ngrikoe) katawis sami saged gending toewin 
tembang Walanda Wonten ing paringipoen wangsoelan, padoeka Tw. Rector 
ngandikakaken genging renaning panggalihipoen margi pirsa indaking sakolahan 
Canisius ing ngrikoe (15 sapoenika 150), lan margi ngawoeningani tandangipoen 
para goeroe wedalan Moentilan ingkang saèstoe roedjoek kalijan karsaning 


Missie dalah dedasar nalika wonten Moentilan. Mila pandjenenganipoen 
ngadjeng-adjeng moegi saged lestantoen makaten. Wasana pandjenenganipoen 
oegi moedjèkaken Van Lith Stichting . ... Katjarijosaken ingkang anggentosi 
djoemeneng Rector, pandjenengani poen P. Coenen Ing ngriki kita redactie 
saged ngabaraken: kala 23-9-'29 pandjenenganipoen sampoen bidal saking 
Ngajogyakarta nitih expres djam woloe Sw. T. oegi andèrèkaken soegeng Moegi 
béndjing kondoeripoen, saèstoe saged ngampil angsal-angsa ingkang 
ngagengaken manah kita gotrah Katolik ! Van Lith Stichting saja mindak 
warganipoen. Saking Moentilan kita pikantoek pawartos kala 20-9-129 sadèrèk 
Har djawasita propaganda V.L.S. dateng Doekoen. Prijantoen sanga ingkang 
nenggani mirengaken propaganda sadaja sami mlebet dados warga Wanita 
Katolik Ngajogyakarta. Pakempalan Katolik ingkang oentab-oentaban actiefipoen 
kalijan Van Lith Stichting, nanging awis kotjap i.p. pak. Wanita Katolik ing 
Ngajogyakarta. Pakempalan waoe saben woelan ngawontenaken papanggihan 
wonten grijaning warga: giliran Kala 18.9-129 W. K. papanggihan wonten 
dalemipoen Mantri Goeroe Gajam sadèrèk Marta .... Wonten ngrikoe pangrèh 
martosaken: 1e Balé derma ada-adanipoen pakempalan-pakempalan wanita ing 
Ngajogyakarta kala sakaten, saged pikentoek bati resik f 270, ingkang f 100 
kadanakaken kasangsaran kabesmèn ing Gresik, ingkang f 109 kanggé 
studiefonds P. P. I. Pakem lan W. K. pikantoek f 13,12, lan f 10,48 toemandja 
babatèn sekar f 12,50 kanggé studiefonds W. K., poenapadéné f 11,10 kanggé 
jajasan W. K. ingkang nama kinderafdeeling 2e. Béndjing 2-3 November . ing 
Bandoeng wonten tentoonstel ling barang-barang batikan lan tenoenan, manawi 
saged W. K. badé angedali, para warga ingkang kadoegi kaatoeran maringi 
pasoembang. 3e W. K. boten saged nglegani pangadjak ngawontenaken peken 
malem béndjing 3-7 Oct. (wonten Ngajo gya) ingkang babatènipoen tjalon 


kanggé soos Andépraja lan studiefonds P. P. I. Iss. Kita ngadjeng-adjeng moegi 
para warga W. K. Ngajogyakarta, sami (angindaki anggènipoen) animbang 
rekaos miwah mempenging pangrèh poen. Awit kados ingkang kita soemerepi 
papanggihan kaseboet nginggil poenika warga ingkang rawoeh saèstoe boten 
maremaken). KABAR OEMOEM. INDONESIA. Kabar onderwijs saking BagelènR. S. 
K. Wardaja, martosaken kados ing ngandap poenika Kala tg. 15/9-229, ing 
Kopschoo Poerworedjo, kanggé conferentie goeroe-goeroe angka || 
sakaboepatèn Poerworedjo. Ingkang mangarsani pandjenenganipoen 
Schoolopziener 1 lan II. Wonten ing ngrikoe nggijaraken dawoeh-dawoeh 
angsalangsalanipoen conferentie Schoolopziener wonten ing Gombong, kala g. 
12/13 Augustus '29 Ing ngriki koela tjoeplik ingkang perloe-perloe kémawon, 
kadosta: I. Ing woelan Sijam (vacantie) goeroe boten kénging nganggoer; kedah 
njamboet- damel; njadijakaken ingkang badé kanggé ing woelan Sawal, kadosta: 
nampi moerid, damel staat bijl: II (permintaan mendjadi moerid); damel gambar- 
gambar handleiding Isp. Goeroe kedah damel uitgewerkt leerplan kanggé 
sataoen, kapérang dados 40 bagéan kanggé njaminggoe. Tjekakipoen: jèn 
sakolahan kabikak ing woelan Sawal, kedah sampoen samekta sadaja; oepami: 
bangkoe - bangkoe gambar - gambar, handleiding Isp Dados bikak teroes saged 
moelang Djalaran saking poenika ing woelan sijam, goeroe boten kénging késah 
sadaja; apesipoen kedah wonten satoenggal ingkang nengga lan mranata 


sekolahan II. Déné ingkang kanggé waton dawoeh waoe makaten: Sadaja amb 
tenaar Goepermèn (ingkang sanès goeroe); poenika sataoen namoeng kénging 
verlof 14 dinten; sareng goeroe boten dipoenwatesi. Mangka goeroe sampoen 
gadah vacantie katah (Sijam lan Moeloed); sareng ambenaar sanès boten gadah 
vacantie. Mila goeroe kaanggep kekatahen lipoeripoen (nganggoeripoen); dados 
ing wantji vacantie ladjeng kedah njamboet damel ingkang mesti. Maah 
sawenèhing ambtenaar Inspectie wonten ingkang moengel makaten Wong 
dibajar woetoeh (ing woelan Sijam) teka arep nganggoer; nèk ngono kepenaken. 
Sing liboer koew. rak moeridé. Moelané bener anane dawoeh sing netepake 
soepaja goeroe ing sasi pasa njamboet gawe kaja ambtenaar sédjéné III. 
Pandameling permintaan mendjadi moerid (Staat bijl: II) kedah ing woelan Sijam: 
teroes kaatoeraken dateng Schoolcommissie. Saminggoe ngadjengaken bikak 
pamoelangan, kedah sampoen kateken Sch. comm: (Poenapa poenika boten 
saged damel kapitoenanipoen goeroe? Oepami ing woelan Sijam laré ingkang 
mlebet 40. Sareng Sawal namoeng dateng 30; dados ingkang 10 boten èstoe 
mlebet. Mang ka jèn staat permintaan mendjadi moerid sampoen katèken Sch. 
comm laré 10 ingkang boten èstoe waoe rak kedah mbajar, lan kalebetaken 
dateng Stamboek? Lah, ingkang mbajari sinten? Kalijan malih ladjeng wonten 
temboeng: doeroeng sekolah teka wis metoe. Tegesipoen: padamelanipoen 
goeroe waoe tanpa damel, moespra! IV. Pandameling rantjangan (vorderingen 
en voorbereidingen) ing klas ingkang parallel: poenika loetjoe sanget. Opziener 
ressort | gadah pamanggih makaten: Goeroe kang moelang ana ing klas parallel 
koedoe gawé rantjangan déwé - déwé: ora koedoe pada. Doewoering piwoelang 
oega ora koedoe pada angger katjèké ora kakèhan. Preloené soepaja sidji- 
sidjining goeroenjamboet - gawé nganggo pikirané déwé-déwé. (Prakawis 
poenika katah ingkang mabeni. Djalaran saged noewoehaken djor - djoran ing 
klas ingkang parallel waoe; ladjeng noewoehaken ingkang boten saé). Opziener 
ressort II pamanggihipoen béda kosok-wangsoel bledjed. Jèn wonten klas 
parallel: ingkang da mel rantjangan tjekap goeroe satoenggal sanèsipoen 
namoeng noeroen, soepados saged sami. Pandamelipoen gentosan saminggoe 
édang (Prakawis poenika katah ingkang moefakat). Wasana opziener ressort lan 
Il kapeksa andoem wiloedjeng sami nganggé actienipoen pijambakpijambak. 
Ingkang makaten poenika koela manah kirang prajogi, awit Opziener kalih 
ingkang noenggil sakaboepatèn kémawon sampoen boten tjotjog. Poenapa 
wonten ing conferentie Schoolopziener ing Gombong boten kapoetoes 
(katetepaken), teka ngantos sami roedjak sentoel? V. Bab kasboek sekolahan; 
kedah 


wonten kasboek harian lan ming gon; manoet tjonto. Wonten dawoeh ingkang 
soeraosipoen makaten: sadèrèngipoen mandaat blandja kaoekaraken ing 's 
Landskas: jatra sekolahan ingkang dados tjepenganipoen mantri goeroe: dèrèng 
kénging kaepik-epik. Jèn mandaat samtoen katoekar, saweg nama tetep jèn 
blandjanipoen mantri goeroe kapotong schoolgeld. Poenika schoolgeld ingkang 
kasimpen saweg kénging soemerep padang hawa VI. Jèn wonten goeroe ingkang 
dipoen inspectie mangka pinanggih gadah rapport 4: (bidji 4): kedah awas. Lan 
sanès dinten temtoe dipoenkortbezoek malih: éwah poenapa dèrèng 
kawontenanipoen. Jèn sampoen éwah, mangka ladjeng mindak saé, poenapa 


bidjinipoen 4 waoe inggih ladjeng dipoenindaki ing nalika poenika oegi? VII. 
Wonten goeroe ingkang pitakèn makaten: Kados-poendi goeroe sagedipoen 
soemerep jèn nggadahahi (conduitestaat) awon? Wangsoelanipoen: Angger 
blandjanipoen mindak, oetawi nalika njoewoen indakan blandja boten 
dipoenengelengel, inggih tanda jen boten awon. Nanging prakawis bidji awon 
ingkang toemrap goeroe: poenika kanggé wados déning ambtenaar inspectie. “x) 
Amoeta toeli!! Kalampahan ing bawah Mendoe Moentilan) Saderek Fiets Triumph 
mari tosaken makaten: (kita loegokaken kémawon. — Red). Ing salebeting 
woelan Augustus ingkang kapengker Swara Tama sampoen angewrat prakawis 
margi margi ing bawah Mendoet Moentilan. I Bab rekaosing lampahing tijang 
oewin bangsa kendaraan ingkang ngambah ing margi - margi waoe Djalaran 
saking kirang prajogining bab pamasanging ril lorining Onderneming. || 
Ingatasing margi waoe pantjèn boten kénging kaambah ing grobag karéta, 
motor, lan sanèssanèsipoen menapaa kados ingkang wadjib ing margi-margi 
waoe kok boten karsa paring tetenger gawar? III Dasaring margi pantjèn kirang 
saé inggih poenika marg saantawisipoen Moentilan lan Dawang Progo. IV Kretek 
satjaketing doesoen Gedjagan, risak kadangon anggenipoen andandosi. Sareng 
dipoendandosi sapisanipoen dereng saged sa€, malah meh ndawahaken tijang 
nenoempak. Déné sagedipoen radi saé ngantos dipoendandosi rambah kaping 
kalih, mbokmanaw inggih saking panggroendeling tijang langkoeng. V Kretek 
sakidoel doesoen Ngetos risak ingkang andandosi Onderneming Nalika samanten 
wonten satoenggiling tijang limrah (tijang alit ingkang matoer dateng ing 
ngarsaning satoenggiling loerah doesoen ingkang pantjèn bawahipoen kagepok 
ing soeraosing Swara-Tama waoe, lan tijang waoe kanti ambekta lembaran 
Swara Tama, kilap saking poendi sagedipoen angsal Swara Tama tijang waoe. 
Mitoeroet gine ming tijang ingkang matoer ing loerah waoe, wekdal poenika 
Swara Tama memelas sanget. Déné ang gènipoen memelas makaten: „Sareng 
loerah doesoen waoe mireng atoering tijang prakawis-prakawis ingkang kasbat 
nginggil lan nampen lembaran Swara Tama waoe, loerah ladjeng ngendika 
makaten: „Tjah ming: koran édjé. Ladjeng besoewel: lembaran Swara Tama 
waoe kaslempitaken ing pager Lha, loerah ingkang makaten waoe poenapa 
boten kénging kawastanan amoetatoeli. Anggenipoen kawastanan moeta, ing 
atasing gadah bawah ngantos dados pangresoelaning tijang kok sok boten 
énggal kapanggalih. Anggenipoen toeli, ing atasing mireng atoering tijang lan 
soewantening koran ingkang anggepok dateng pijambakipoen kok inggih sakétja 
kémawon, malah hamoeng dipoenmingaken. Semoesemoe sadaja prakawis - 
prakawis waoe kados boten priksa lan boten mireng. Kok soelaja kalijan nalika 
ing peken Mendoet wonten tingalan ringgit tijang. Saben dinten takèntakèn 
„mengko bengi lakoné apa ja? sing dadi Djanaka sapa ja? jah nokaé gela jèn si.... 
ora metoni, wadoeoeoeh lik nganti kaja ndangoe sakitan radja pati. Mangka 
kados déné margi prasekawanan jak lèr doesoen Ngetos sok dipoensoekani lori 
ngantos pinten 


*) Prakawis poenika (menawi kita bote lepat) terangipoen makaten: Goeroe- 
goeroe ing sekolahan angka 2 Goepermèn, manawi badé verhooging, ingkang 
nglantaraken kepala pamoelangan. Menawi kepala pamoe langan boten notjogi 
(margi poen goeroe bo ten saé, oet. boten dipoensenengi mantri goeroe) inggih 


angèl oet, boten saged tampi indakan. Ing Ngajogja sampoen kelampahan 
makaten poenika kaping kalih: dongipoen verhooging nanging boten, margi 
kepalani poen.... Nanging béndjingipoen prijan toen waoe saged maled. Red. **) 
Poenapa boten wonten inspectierapport? Red. 


Materialisme! Poenapa poenika?? Poenika mamalaning djagad! Poenika ngelmoe 
boten ngakeni wontening Hyang Ana: njingkoer Hyang Djoeroe Karja: boten 
poeroen roemaos saha ngroemaosi bilih ingkang goemelar wonten ngalam donja 
poenika pinoerba-wasesa déning Hyang Maha Kawasa! Ingkang ginoestigoesti 
dédé Pangéran; titah! O, inggih titah, titah sèkèng ingkang boten saged 
doemados pijambak poenika! E, manoengsa pantjèn saja anda dra ! Boten Kilèn 
boten Wétan, samidéné kénging sasakit materialisme! Boten Djawi boten 
Walandi sami déné katah ingkang kataman memala tjidra ing Goesti! Poenapa 
salaminipoen djagad badé ngalami djaman pedet emas ?? Materialisme!... 
poenika namoeng badé nantang bendoening Pangéran, ngadjab sapoe- 
dendaning Joesti ! Materialisme manoet Sang " Nata Pandita Pius XI woten 
nawala dalem „Ubi arcano — tetep dados witing kasangsaran, djalaraning 
paprangan Para maos Pandjenengan sadaja temtoe sam poen sami mangertos, 
ing Salatiga wonten serat-woelanan ,,Pengadjar. Pengadjar waoe ngewrat 
prakawisprakawis panggoela-wentah sarta pangadjaran! Ingkang dados 
panoentoen redactie saderek Soepardi Pengadjar ... no. 1 (katja 5) tjarijos 
Adapoen menoeroet pendapatan ahli mendidik, maksoed pendidikan itoe 
demikianlah: memboeka dan memperdalam perasal. an atau kelakoean, 
soepaja soeka kepada perboeatan baik memperperangi perasaan pada 
pekerdjaan djahat: 3 memboeka dan memperdalam pikiran: 4 mendjaga 
kesehatan Dados, (sakawan bab kaseboet nginggil poenika kénging koela 
ringkes: geeste lijke opvoeding kalijan lichamelijke opvoeding (panggoela- 
wentahing soekma oetaw batin kalijan panggoela-wentahing badan) Maos 
doemoegi samanten koela dèrèng anggrendjel. Nanging sareng maos oekara 
ngandapipoen, koela kepeksa mandeg toela manah pandjang! Mangga dipoen 
bidangetaken ngandikanipoen redactie Pengadjar: „Mana jang terpenting dari 
pada empat perkara jang terseboet diatas tiadalah kami dapat memilih karena 
semoeanja penting!" [Dojonging aksara dé ning Patjar Merah). Manoengsa 
pinaringan pikiran kanggé mikir, kanggé nanding-nanding: Wohing pananding 
saged masani poendi ingkang awon, poendi ingkang saé, lan poendi ingkang saé 
oetawi awon pijambak Koela ngandel: geestelijke opvoe ding kalijan lichamelijke 
opvoeding poenika penting sadaja. Nanging sami-sami penting, mesti kedah 
wonten ingkang penting pijambak! Dados, manawi doepèh kalih-kalihipoen 
penting, ladjeng boten saged milih poendi ingkang perloe pijambak, poenika 
kénging katemboeng aken boten saged nanding. Sami oegi kalijan moengel: 
geestelijke opvoeding karo lichamelijke opvoeding mono pada waé. Dados, 
kados tijang ingkang tjarijos: Kristen (Katolik, Protestant), Islam, Boeda, Teoikoe 
setali tiga oeang! sopi .. Poenapa wawaton makaten poenika leres? 
Pandjenengan sadaja saged ambatang pijambak! Tijang ingkang ngandel, 
ngakeni bilih sadaja poenika pinoerbawasesa wonten Pangeran, mesti anggadahi 
kaantepan: kabatosan langkoeng penting tinimbang kalahiran. Dados soekma 
langkoeng adji tinimbang badan wadag; rohan angkoeng preloe tinimbang 


djasma ni. Sokmakatena: geestelijke opvoeding langkoeng wigati tinimbang 
lichamelijke opvoeding. Bodo nanging moersid, sesakiten ananging sadoe ing 
boedi, poenika manahipoen langkoeng tentrem tinimbang ingkang abanda 
abandoe nanging moersal. 


pinten poenika loerah pantjènipoen wadjib mrenata jèn boten wan mrenata 
dateng Bendara toewan sinder (tjara ingkang katah-katah basaning loerah 
doesoen dateng andi onderneming) margi saking gilanipoen dateng Landi lan 
koewatos jèn onderneming boten poeroen njéwa bengkokipoen samangsa loerah 
katelep ing padjeg, la inggih matoer dateng chef-ipoen, sampoen kok ladjeng 
anglirwakaken koewadjiban. Poenapa boten naté mireng kabaripoen katjilakan 
ingkang saking lori. Kados énggal mangké ing bawah Ngloewar kabaripoen 
mentas wonten laré tjilaka margi saking lori. Wongsal - wangsoel inggih poe 


Roemaos langkoeng begdja tinimbang ingkang saben dinten gledag-gledeg 
noempak montor, aseseboetan Mr. Dr..... nanging moerangsarak gesangipoen! 
Lelampahanipoen Nabi Ajoeb, para maos! poenika kénging kanggé toeladan. 
Toemrap kita gotrah Katolik wiwit alit oemoer 7 taoen sampoen 
dipoenkoelinakaken mangsoeli pitakèn : Apa perloené wong tinitah ana ngaam 
donja?" Mila sadaja pakartining manoengsa, poenika tjara wawaton Katolik 
kedah boten soelaja kalijan toedjoening manoengsa tinitahaken, i. p. njoewita 
Pangéran soepado saged pikantoek kabegdjan langgeng Mila, kita Katolik 
anggadahi wawaton ingkang sakalangkoeng wanteg wiwit kina doemoedgi 
béndjing pisan boten badé éwah gingsir: „kabegdjaning soekma kita langkoeng 
kita perlokaken tinimbang sakétjaning raga kita! Koela jakin sanget: loeloehoer 
kita bangsa Djawi anilari wasija sakalangkoeng adji. Déné poesaka waoe: 
pangandel dateng Goesti Allah, ngakeni pangawasaning Pangéran! Mila inggih 
boten maiben, bilih: Wonten konggres P. G. H. B. Soeraa. karta kala tanggal 16 
Februari 1929 pandjenenganipoen Mr. Singgih medar pangandika ingkang 
asoeraos kabatosan langkoeng adji tinimbang kalahiran Sadèrèk Y wonten 
Timboel 1 Februari '29 amratélakaken asoeraos: bangsa Wétanan anggènipoen 
ngaosi kabatosan kaanggé langkoeng inggil tinimbang kalahiran" (Dados rohani 
kaanggé langkoeng inggil titimbang djasmani). Sedya Tama tanggal 13 October 
928, ngegongi pamanggihipoen Mr. Verkouteren wonten ing De Nederlander 
ingkang asoeraos: kawroeh kamanoengsan sadjati ... langkoeng ageng sanget 
paédahipoen tinimbang kawroeh boekoe-boekoe. Kadjawi poenika wonten 
ngrikoe Sedya Tama oegi nglepataken klintoe. Dados ngemoe raos: batin loewih 
perloe tinimbang lahir! Iss. Sadaja ingkang kaseboet ing a.b.c., poenika kénging 
karingkes: sadoening boeboeden langkoeng adji tinimbang kapinteran, 
langkoeng loehoer tinimbang kasagedan lan kasarasan Dados: geestelijke 
opvoeding oetawi geestelijke ontwikkeling langkoeng perloe tinimbang 
lichamelijke opvoeding, oetawi intellectueele ont wikkeling Nanging kabekta 
saking kawontenan, wasijat adi saking loeloehoen kita waoe ing djaman 
sapoenika boten (patos) kagatosaken! Déné jontonipoen, inggih kados serat 
woelan Pengadjar ing Salatiga poenikal Koela boten mastani Pengadjar sampoen 
babar pisan nganggé ngèlmoe emoh Goesti Allah. Nanging koela jakin sanget: 
katjokan materi alisme! Mila, toedjoening andaran koela poenika, soepados 
sadèrèk ing Salatiga kèngetan lan nganggèkaken wasijating loeloehoer Djawi! 


bab ngakeni pangawasaning Goesti ! Langkoeng- langkoeng déné Pengadjar, 
serat panggoela-wentah! Sampoen ngantos anggenipoen ngangsoe kawroeh 
Kilèn namoeng waton anjara-mlajokaken boekoe Kilèn kémawon! Kedah manah 
ingkang pandjang, kabobot kalijan weninging boedi, kalarasaken kalijan Wétan! 
Kedah tansah angèngeti leresing babasan: ,,Non scholae sed vitae discimus! — 
»Anggonkoe pada sinaoe ora kanggo sekolahan: kangge perip? Lan..... boten 
namoeng kanggé gesang sapoenika kémawon, angkoeng-langkoeng kanggé 
gesang béndjing ing djaman akir!... Wasana inggih kedah ngèngeti: „tan pa 
Pangéran, manoengsa boten saged poenapa-poenapa! Pandan Wangi 23 
September. Taklim: Patjar Mérah. 


CORRESPONDENTIE Sad. T. R. poensrantosaken. Baratha ngentosi Aris, sampoen 
kasèp, boten saged kapatjak. 


nika, jèn tetepan loerah doesoen vaoe namoeng sarana kapilih ing tijang alit 
djalaran soegih arta. Tjobi menggah sapoenika sampoen kelampahan tetepan 
loerah doesoen waoe ingkang milih negari margi dedasar kasagedan 
mbokmanawi sadaja pranatan inggih radi beres Woesana moegi wontena 
kaparenging karsanipoen pandjenenganipoen Redacteur angintoenaken sa 


R. I. P. Ngatoeri oeninga jèn saderek FRANCISCUS XAVERIUS SOEPARDJAN 
DJAJENGOETAMA nalika tg. 24 Sept. poenika mantoek dateng djaman 
kalanggengan. Para mitra-mitra, pitepangan Isp. samia karsa njembahjangaken 
kanggé soekmanipoen. L. JAMA. 


PAKOLEH TOER LOEWESAN SAE TOEWIN AWET INGGIH NAMOENG MERR 
GAEEELE INGKANG AWOEDJOED ALCYON DUNLOP RIJWIELEN R. I. W. — Nitjil 
k€nging! Kentjeng soekoer! — ROEMAH GIDANG GAZELLE HUIS TELF. 508. 
MALIOBORO — DJOKJA 


R. Ik 


Nalika malem tanggal 23 Sept. wantji djam 10, HIERONYMUS SOEMARSANA, 
siswa ing Kweekschool Moentilan, katimbalan ing Goesti, sampoen nampeni 
sakramnen - sakramen sapreloenipoen. Anggenipoen sakit sampoen 11 woelan, 
wonten ing panti-roga Moentilan. Koela. B. COENEN S. J. Vice Rector 


BALAI | OESIAKA 


K 
SOENDA DJAWA - MELAJOE SEDIA. SEKARANG SOEDAH 


M. v. BIENE. Toekang herlodji dan Toekang emas. Adres jang moerah 
BANDOENG DJOKJA Telf. 226 Telf. 252 boeat LONTJENG, HER LODJI dan 
PERKAKAS EMAS. Pembatja SWARA TAMA, dengan bawa lembaran Swara Tama 
dapat POTONGAN. 

KALAU BELI OBAT- OBAT 


DJOKJA 


DJOKJA 


memang tiada maoe pakai pertjoema, melainkan boeat djaga kesehatan. Tetapi 


kalau tiada terima obat jang selamanja baroe dan paling baik, lebih pintan 
Djangan beli sama sekali. Obat-obat keloearan roemah2 obat MALIOBORO 


MALIOBORO ,,RATHKAMP soedah terkenal berapa banjak poeloehan tahoen dan 


bisa dapa beli dimana-mana tempat. Kalau dapat beli tjap DJOKJA. DJOKJA 
»RATHKAMP tanggoeng beli jang paling baik. Djaga tjap ,RATHKAMP" dan 


»ERCEE DJANGAN TERIMA BARANG JANG BARANGKALI KOERANG BAIK 


tununnonnonnnnnnnandanan naanan nonananannan anaangenainan 


TOKO H. SETEGEL 


MALIOBORO 17 DJOGJA. 


MAGAZIJN VAN LUXE- en HUISHOUDELIJKE ARTIKELEN KINDERWAGENS — 
SPORTKARREN KINDERSPEELGOED THEESERVIEZEN, 16 deelig f. 5,75 AN 
GASOLINE-LAMPEN... f 12,50 


DJAMNJA HARI ACHAD DI SEMENTARA TEMPAT KOERBAN MISSA. ADA 

2e. Achad. 1e., 2e., 4e. Achad. 


) 1e. Achad tiap2 doea boelan. ) 2e., 

) 4e. 
Achad. 


lembar Swara Tama dateng pandjenenganipoen Assistent - wedana ing Mendoet 
lan salembar malih dateng pandjenenganipoen ingkang Wedana ing Moentilan. 
Gramafoon — Ngajodja Wétan Sadèrèk Martaja, ngabaraken makaten: 1. Awis 
teda. Ing wekdal sapoenika ing redi kidoel saweg mangsa patjeklik. Awisipoen 


teda radi sanget, kabekta boten medaling tetaneman. Gaga, otèk, tela, sata 
sedaja sarwa njeplik, boten kados wingiwingi. Poenika waoe sedaja kasebabaken 
awising wontenipoen Djawah. Grija-grija loerah sawatawis sam kabeslah, margi 
anggènipoen sobabaik kalijan tjina mendring. Tijang saking rikoe katah ingkang 
pados panggesangan dateng mantja nagari kadosta: Ngajodja, Parakan, 
Semarang Isp Sewoelanan kepengker loerahoerah sawatawis kempalan, badé 
nanggap ringgit watjoetjal milih dalang ingkang taksih kaanggep sekti, saged 
ndatengaken Djawah (i. p. dalang saking Kwasen, bawah onderdistrict 
Pijoengan). Estoe nanggap, dalang neda €pahan f 50 (seket roepijah) sedaloe, 
inggih dipoensagahi. Wasana boten djawah, tletik kémawon boten. Kjai dalang 
ladjeng namoeng kaépahan f 25. Wah kok isih semono ta pengandelé sanak 
goenoeng kidoel ki!! 2. Gandèng kalijan nginggil waoe, ladjeng, nggampilaken 
Emigratie. “) Katrangan saking Redactie. tampi Para maos sampoen kalintoe — 
kados ingkang kita pireng —) mastani bilih swantenipoen Fiets Triumph poenika 
swantening prijantoen ingkang damang dateng oebeting onderneming Boten! 
Swanten saking F. T., namoeng swantening tijang limrah (dede prijantoen) 
ingkang kawedalipoen namoeng margi ngraos rekaos déning toemindaking 
onderneming. 


Nanging éman déné kok boten: Vrije Emigratie, djeboel medal pak poedjoek 
werk. Bab poenika toemoelar dateng tanah ngaré sakilènipoen goenoeng kidoel. 
Moegi-moegi ingkang wadjib menggaliha saestoe bab poenika!! Poenapa werk- 
werk waoe inggih sami angsal idi saking Negari? Pamriksanipoen sampoen 
ngantos kasangga mengèng. Mila wonten S. K. roemijin poenika kawartosaken 
tijang Ngajodja ingkang késah katah sanget. (200.000). 3. Klangsiran — adil. 
Klangsiran sabin (ingkang koela soemerepi tjeta) ing onderneming Wanoedjaja 
lan Karongan, sapoenika model sama rata sama rasa. Sabinipoen tijang alit 
kaedoem sami ratjak). Poenika nggampilaken tjarik loesoen lan mantri pemitjis 
(pelanggap arta) ing bab oeroesan badjeg; sarta toewan onderneming ing 
atasing arta lat-latan (pangrembanging rosan). Poenapa poenika inggih sampoen 
adil saestoe?? ? Kasangsaran motor bisa B. S. A. Jachthom Brebes, ngabaraken: 
Nalika dinten Kemis tg. 12-9-129 wonten montor bis saking Cheribon badé 
dateng Tegal; ngemot brambang toewin tijang. Ing sarèhning saantawisipoen 
Boelakamba kalijan Brebes poenika nglangkoengi boelak wijar-wijar, dados sepi 
politie. Sang Sopir sapoeroen-poeroen nglampahaken montoripoen. Lan 
sarèhning anggènipoen nglampahaken sarw sembrana, oetawi ngantoek, 
doemalakan roda ngadjeng menggok ngiwa. Sopir goegoep, roda teroes gener 
tijang kalih ingkang saweg sami neda semangka wonten ing pinggir margi. Tijang 
kalih waoe barbier ideran satoenggal, tijang berah satoenggal. Sanalika barbier 
pedjah, lan berah kinten-kinten 2% 


gesang. Tijang kalih kapriksa won ten kliniek Brebes, lan berah teroes hoetoeti 
barbier. Katjarijos bis waoe ngrawoehi sabin ngantos kinten-kinten 20 M saking 
margi ageng tebihipoen. Lan katah ingkang risak, tijang ingkang toempak 
wiloedjeng. Kadjawi poenika motor kapriksa pinanggih djaroeming K. M. teller, 
hoeding angka 65. Dados terang nalika montor waoe mlampah snelheidipoen + 
70 - 80 K. M. saben 1 djam Kotjapa Sopir ladjeng kesah saking ngrikoe, ngantos 
dipoenpadosi boten kantenan. nDilalah wonten prijantoen ingkang nitik bis waoe 


saged maringi katerangan, kadosoendi sandang toewin nèm sepoehipoen Sopir 
Sanalika Sopir ladjeng katjepeng wonten ing satjelakipoen Tandjoeng. Nalika 
katjepeng oepas, atoeripoen Sopir: ,Koela inggih badé repot dateng bendara 
Wedana. tjak poenapa inggih? Kénging poenapa boten poeroen repot dateng . 
W. ing satjelaking ngrikoe; ing kang tebihipoen + 2 K. M. saking katjilakan waoe? 
Hla kok malah dateng Tandjoeng ingkang tebih + 15 K. M. ipoen Waterschap 
Ngajodja. Msth. Sstrahdj: Saking pitoe oenganipoen Padoeka Toean 
Sectieingenieur Waterschap Opak Progo, ing golongan personeel Djawi, 
dipoenwonteni pakempalan Saeka Praja wiwit woelan Augustus 1929 Déné 
ingkang mangagengi Padoeka Toean Sectieingenieur H. J. Rietveld Ngajodja, 
margi pandjenenganipoen waoe saklangkoeng tresnanipoen dateng bangsa 
Djawi. Déné pakempalan waoe mligi namoeng toeloenginoeloeng: personeel 
waterschap manawi wonten ingkang kasripahan soepados kempalan waoe 
ngawon 


tenaken derma. Sadèrèngipoen derma katarik saking sadèrèk warga padoeka 
toean Sectieingenieur kersa paring pitoelangan arta roemijin badé kanggé 
wragad, mitoeroet katahipoen arta saking warga. Kokinipoen njonjah Landzaat 
angsal gandjaran Lelampahan pedjahipoen njonjah andzaat ing onderneming 
Parnabolon: .... Salim kaoekoem pedjah.... koki ingkang mitoeloengi djiwaning 
noninipoen njonjah waoe, ..... angsal gandjaran ! Saking oeroenanipoen para 
Walandi ing ngrikoe, koki waoe angsal gandjaran grija toewin arta ! Semanten 
oegi ingkang djaler inggih angsak €pah! Baboenipoen inggih pikantoek tanda 
mripat awoedjoed arta djené. Boten soesah dipoenpadosi. Boepernoer Djawi 
Wetan pikantoek sirkoeler saking Algemeene Rekenkamer asoeraos netepaken 
tijang ngkang gadah samboetan arta dateng nagari kirang saking f 10, boten 
soesah dipoenoeroes, kadjawi manawi jakin panaggihipoen temtoe pikantoek. 
Awit nagih makaten poenika temtoe ngedalaken ragad toer ngrerendeti 
padamelan Kaoekoem gantoeng Tanggal 7 September ing Poerwaredja wonten 
tijang kaoekoem gantoeng anama Djoeremi, margi kasangkoet prakawis radja 
pedjah Djoeremi waoe sampoen njoewoen pangapoenten ananging boten 
kaparengaken Dajaning main Banten Bode njarijosaken djoeroeserat kawedanan 
Malingping ana ma Agoes Joeda Atmadja (roemijin djoeroeserat kawedanan 
Serang) katjepeng poelisi margi kadakwa njaingkoehaken arta kalijan 
djoeroeserat Serang sapoenika katahipoen 1.900. Joedaatmadja katjarijosaken 


mentan main ageng-agengan. Postwissel tilgram Wiwit tanggal 1 October ing 
ngadjeng poenika sadaja kantorpos, kadjawi ingkang namoeng sambet kalijan 
radio, kaparengaken nampi wissel tilgram kanggé salebeting nagari. Wiwit 
tanggal 1 waoe kantor pos ing Ngawi toewin Toeren kabareng nampi wissel 
tilgram kanggé nlgebet lan sadjawining nagari. Nginggataken arta f 5000. 
kanggé ngoedja tijang èstri! Kala 28 Agoestoes Ned. Handel Mij Soerabaja 
ngintoenaken aangeteekend isi arta f 5000 dateng Cultuur onderneming 
Pengadjaran ing Kandangan (Paré). Ingkang nam pi aangeteekend waoe klerk 
Mas Singgih. Serat aangeteekend waoe boten kalebetaken wonten register 
Dados Chef postkantoor boten mangertos manawi wonten aangeteer kend 
samanten katahipoen, Ngertosngertos sareng angsal pitakèn saking Ned. Handel 
Mij. Sareng kaoeroes tétéla bilih M. Singgih wiwit tanggal 30 Agoestoes boten 


malebet Dipoenpadosi dateng grijanipoen boten wonten .. Pandjanging 
oeroesan: angsal katrangan M. Singgih rojal kalijan tijang estrie palanjahan 
ingkang njipeng wonten hotel Bandoeng ing Kawatan, nama Siti Rokajah... Poelisi 
tilgram dateng Garoet... Singgih saged pinanggih Kabaripoen ngaken sampoen 
ngepèk aangeteekend waoe, nanging boten isi arta f 5000. namoeng: f 3000. 
Mandor D. P. M. blandjanipoen mindak. Wohing panjaroewénipoen seratserat 
kabar dateng lekasipoen para toewan besar ing Deli: kala roemiin mandor 
bajaranipoen f 25-f 40 sapoenika kabaripoen D.P.M. ngawontenaken patoeran 
blandjanipoen mandor f 30-f 50 sawoelan. 


